pythainlp/thai-wiki-dataset-v3 huggingface dataset:
ปาปาปา

ปาปาปา (Bar Bar Bar; ) เป็นซิงเกิลในอัลบั้มชุดที่สอง และซิงเกิลที่สี่ของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์ และ ซีเจอี&เอ็มมิวสิก
==ที่มาและความสำเร็จ==
ปาปาปา ออกเผยแพร่ทางดิจิตัลในวันที่ 20 มิถุนายน ค.ศ. 2013 ซึ่งซิงเกิลนี้ทำให้เครยอนป๊อปได้แจ้งเกิดอย่างเต็มตัว และเป็นที่รู้จักกันอย่างแพร่หลาย หลังจากที่วงได้เปิดตัวออกมาในปีก่อนหน้านั้น และได้ออกอัลบั้มชุดแรกแต่ทว่าไม่ประสบความสำเร็จ ทางวงจึงต้องโปรโมตด้วยตนเองด้วยวิธีการตลาดแบบกองโจร ด้วยการเปิดเพลงเต้นเองตามท้องถนนย่านชุมชนหรือศูนย์การค้าต่าง ๆ ได้รับความสนใจบ้าง ไม่ได้รับความสนใจบ้าง พบกับสภาพอากาศที่หนาวเหน็บบ้าง เนื่องจากวงยังไม่เป็นที่รู้จัก จึงได้รับการปฏิเสธจากรายการโปรโมตศิลปินเพลงทางสถานีโทรทัศน์ต่าง ๆ

เนื้อหาของเพลงว่าด้วยการทำตัวเองให้สนุกสนาน อย่าซึมเศร้าเหงาหงอยอยู่กับบ้าน ให้ทุกคนออกข้างนอกมาเต้นด้วยกัน โดยคำว่า "ปาปาปา" ไม่มีความหมาย แต่เป็นเสียงจังหวะในดนตรีประกอบ และจากท่าเต้นในเพลงนี้ที่โดดเด่นเป็นเอกลักษณ์ไม่เหมือนใคร ดูแล้วตลก สนุกสนาน ด้วยการที่สมาชิกแต่ละคนของวงสวมใส่ชุดวอร์มสีสันสดใส พร้อมหมวกกันน็อก   และด้วยการเต้นที่ยืนเรียงแถวหน้ากระดานกระโดดขึ้นลง ๆ สลับกันแบบสลับฟันปลาหรือกระบอกสูบรถยนต์ ทำให้ซิงเกิลนี้ได้รับความนิยมในเวลาไม่นาน และขึ้นสู่อันดับ 1 ในบิลบอร์ดและเค-ป๊อปฮอต100 ได้สำเร็จ อีกทั้งยังทำให้เครยอนป๊อปชนะเอ็กโซในการรายการมิวสิกแบงก์ ในวันที่ 30 สิงหาคม ค.ศ. 2013 ได้ด้วย
ในตอนแรก คิม ยู มิน ผู้แต่งตั้งใจจะให้ปาปาปาเป็นซิงเกิลของเค-มัช บอยแบนด์ซึ่งเป็นศิลปินวงถัดจากเครยอนป๊อป ในสังกัดโครมเอนเตอร์เทนเมนต์  แต่ ฮวาง ฮย็อน ชาง ประธานและผู้ก่อตั้งบริษัทได้ยินเข้ามีความคิดว่านี่ควรจะเป็นซิงเกิลของเครยอนป๊อปมากกว่า โดยหลังจากที่แม้แต่บันทึกเสียงเสร็จแล้ว คิม ยู มินยังได้แก้ไขเนื้ออีกหลายครั้ง
มิวสิกวิดีโอของปาปาปา หลังจากได้เผยแพร่ในยูทิวบ์มีจำนวนยอดเข้าชมถึง 22 ล้านครั้ง ในเดือนตุลาคม ค.ศ. 2014 และหลังจากการทำมิวสิกวิดีโอโกลบอลเวอร์ชัน ซึ่งเป็นมิวสิกวิดีโอตัวที่สอง ก็ได้รับความนิยมเช่นเดียวกัน หลังจากการเผยแพร่ได้ 5 วัน ก็มียอดชมถึงหลักล้าน โดยมีการล้อเลียนมิวสิกวิดีโอ Gangnam Style  ของไซ ที่เคยประสบความสำเร็จอย่างถล่มทลายก่อนหน้านั้นด้วย ซึ่งเครยอนป๊อปได้รับการจับตามองว่าอาจสร้างปรากฏการณ์ในแบบเดียวกันเกิดขึ้น

นอกจากนี้แล้ว ปาปาปา ยังได้สร้างปรากฏการณ์อีกมากในวงการบันเทิงด้วยการมีการเต้นเลียนแบบมากมายจากทั้งศิลปินชื่อดัง เช่น เอ็มแบล็ก หรือเกิลส์เจเนอเรชัน รวมถึงบุคคลทั่วไปตามที่สาธารณะในแบบกองโจร หรือแฟลชม็อบ และยังได้รับความนิยมถึงต่างประเทศ เช่น ประเทศไทยด้วย
และจากความสำเร็จของปาปาปา ทำให้เครยอนป๊อปได้เซ็นสัญญากับโซนีมิวสิก ซึ่งเป็นค่ายเพลงระดับยักษ์ใหญ่ของโลก
==รายชื่อเพลง==
==ชาร์ต==
===ชาร์ตประจำสัปดาห์===
===ชาร์ตประจำเดือน===
===ชาร์ตสิ้นปี===
===ยอดขายและการรับรอง===
==เชิงอรรถ==
==อ้างอิง==
==แหล่งข้อมูลอื่น==
มิวสิกวิดีโอปาปาปา (สตอรีเวอร์ชัน)
มิวสิกวิดีโอปาปาปา (เวอร์ชันธรรมดา)
มิวสิกวิดีโอปาปาปา (โกลบอลเวอร์ชัน)
ซิงเกิลในปี พ.ศ. 2556เพลงของเครยอนป๊อป
เส้นเมริเดียนที่ 100 องศาตะวันออก

เส้นเมริเดียนที่ 100 องศาตะวันออกของกรีนิช  คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรอินเดีย มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 100 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 80 องศาตะวันตก
== จากขั้วโลกเหนือถึงขั้วโลกใต้ ==
== ดูเพิ่ม ==
เส้นเมริเดียนที่ 99 องศาตะวันออก
เส้นเมริเดียนที่ 101 องศาตะวันออก
เส้นลองจิจูด
โลนลีคริสต์มาส (เพลงเครยอนป๊อป)

"โลนลีคริสต์มาส" (Lonely Christmas; ) เป็นซิงเกิลอัลบั้มที่สาม และเพลงที่ห้าของเครยอนป๊อป เกิร์ลกรุปสัญชาติเกาหลีใต้ ในสังกัดโครมเอนเตอร์เทนเมนต์และโซนีมิวสิก ออกเผยแพร่ในปลายปี ค.ศ. 2013 เพื่อต้อนรับเทศกาลคริสต์มาส
==ที่มาและเบื้องหลังเครื่องแต่งกาย==
โลนลีคริสต์มาส ถือเป็นการต่อยอดความสำเร็จจาก Bar Bar Bar ซิงเกิลก่อนหน้านั้นที่ประสบความสำเร็จอย่างถล่มทลายในกลางปีเดียวกัน จนขึ้นชาร์ตอันดับหนึ่งของวงการเค-ป๊อปได้สำเร็จ และทำให้เครยอนป๊อปเป็นที่รู้จักกันอย่างกว้างขวาง ในปลายปีเดียวกันนี้ทางต้นสังกัด จึงได้ผลิตซิงเกิลใหม่ออกมา คือ โลนลีคริสต์มาส ในวันที่ 26 พฤศจิกายน ค.ศ. 2013 ออกเผยแพร่ทางสื่อดิจิตัล และขึ้นแสดงบนเวทีครั้งแรกในวันที่ 5 ธันวาคม ปีเดียวกัน ในรายการเอ็ม! เคาต์ดาวน์ ทางสถานีโทรทัศน์เอ็มเน็ท
โดยเนื้อหาของเพลงยังคงเหมือนกับ Bar Bar Bar คือ การทำให้ตัวเองสนุกสนาน อย่าหงอยเหงาเศร้าซึมที่ต้องอยู่คนเดียวในช่วงคริสต์มาส พร้อมกับท่าเต้นสั่นขา ที่ดูตลก ๆ ด้วยท่อนแยกที่ติดหู ร้องตามได้ง่าย และเครื่องแต่งกายที่ดัดแปลงชุดซานตาคลอสจากกระดาษห่อของขวัญในโทนสีเขียว-แดง เพื่อคงคอนเซปต์วันคริสต์มาส รวมถึงหมวกกันน็อกที่เป็นเอกลักษณ์ ซึ่งในซิงเกิลนี้ได้มีการตกแต่งหมวกกันน็อกให้ดูสวยงามหรูหราขึ้น ด้วยการประดับวัสดุชิ้นเล็ก ๆ ที่ส่งประกายระยิบระยับเหมือนอัญมณี และดาวบนต้นคริสต์มาสที่ติดสปริง ที่เมื่อสมาชิกในวงเต้นสั่นขาและเอานิ้วชี้ไปที่ดาวนี้จะสั่นตามไปด้วย โดย กู ดงฮย็อน ผู้ออกแบบเครื่องแต่งกายได้แรงบันดาลใจมาจากการที่พบเห็นเครื่องแต่งกายตามนิตยสารและสถานที่ต่าง ๆ รวมถึงศูนย์การค้าสยามเซ็นเตอร์ในกรุงเทพมหานครด้วย และได้ส่งรูปกลับมายังทีมงานถึง 300 รูป เพื่อตัดสินใจและออกหาวัสดุ ซึ่งเครื่องแบบแล้วเสร็จเอาในวันที่บันทึกเทปถ่ายมิวสิกวิดีโอซิงเกิลนี้พอดี และสมาชิกทั้งหมดเห็นเครื่องแบบครั้งแรกก็ตอนที่ถ่ายมิวสิกวิดีโอนั่นเอง โดยมีเวลาออกแบบเพียง 6 วันเท่านั้น (ในตอนแรกเครยอนป๊อปไม่ต้องการที่จะสวมหมวกกันน็อกอีก แต่ ดงฮย็อน เห็นว่าซิงเกิลนี้เป็นการต่อยอดมาจาก Bar Bar Bar และมีทำนองที่สนุกสนานมากกว่า จึงน่าจะเก็บเอกลักษณ์ที่เป็นจุดเด่นนี้ไว้ รวมถึงได้ให้แฟนคลับของวงร่วมตัดสินใจในการออกแบบหมวกกันน็อกแบบใหม่นี้ด้วย)
แต่เมื่อภาพของชุดแต่งกายได้ถูกเผยแพร่ออกมา ในวันที่ 18 พฤศจิกายน ปีเดียวกัน ก็มีเสียงวิจารณ์ว่าเหมือนกับชุดแต่งกายจากต้นคริสต์มาสของโมะโมะกะ อะริยะสุ สมาชิกคนหนึ่งของโมะโมะอิโระโคลเวอร์ Z เกิร์ลกรุปของญี่ปุ่น แต่ทางโครมเอนเตอร์เทนเมนต์ได้ชี้แจงว่า เพิ่งได้ยินเรื่องโมะโมะอิโระโคลเวอร์ Z นี้เป็นครั้งแรก โดยไม่ได้ขโมยความคิด แต่ใช้คอนเซปต์ที่เป็นคริสต์มาสเหมือนกัน และเครื่องแต่งกายชุดต้นคริสต์มาสนี้ก็ใช้สำหรับถ่ายรูปเท่านั้น ไม่ได้ใช้แสดงบนเวที
รายการป๊อปอินโซลได้อธิบายว่าซิงเกิลนี้เป็นดนตรีในแบบของฟังก์และดิสโก้
ต่อมา โลนลีคริสต์มาสได้เป็นหนึ่งในเพลงที่ทางเครยอนป๊อปได้แสดงในการเปิดคอนเสิร์ต  The Artpop Ball ของเลดี้กาก้า ศิลปินป๊อประดับโลกชาวอเมริกัน ที่ทวีปอเมริกาเหนือ
==รายชื่อเพลง==
==ชาร์ต==
===ซิงเกิลชาร์ต===
===อัลบั้มชาร์ต===
===ยอดขายและการรับรอง===
==ประวัติการเผยแพร่==
==อ้างอิง==
ซิงเกิลในปี พ.ศ. 2556เพลงของเครยอนป๊อปเพลงคริสต์มาส
ดวงเดือน ยืนยง

ดวงเดือน ยืนยง นักร้องลูกทุ่งหมอลำ ปัจจุบันเป็นศิลปินอิสระ เคยสังกัดค่ายนพพร ซิลเวอร์โกลด์ ฉายานางเอกสาวดาวสะเทือนดวงเดือน ยืนยง มีชื่อเล่นว่า "เดือน" ผลงานสร้างชื่อเช่นเพลง สาวเขาวง, ฮักหนุ่มมอเตอร์ไซค์, อ้ายซิมาซอยแล้วอ้ายคือมาซ้ำ จากอัลบั้ม นางเอกหมอลำสาวดอกกระเจียว ชุด 1,  นางเอกหมอลำสาวดอกกระเจียว ชุด 2,
== ประวัติ ==
== ผลงานเพลง ==
===== นางเอกหมอลำสาวดอกกระเจียว ชุด 1 =====
Sao khao wong : สาวเขาวง
Kid hord pua kao : คิดฮอดผัวเขา
Huk bao mia tim : ฮักบ่าวเมียถิ่ม
Huk noom motorcy : ฮักหนุ่มมอเตอร์ไซค์
Sao putai koi fan : สาวภูไทคอยแฟน
Pee nong song kum pra : พี่น้องสองกำพร้า
Poo bao koi der : ผู้บ่าวข้อยเด้อ
Oak huk kaen kaen : อกหักแข่น ๆ
Sung kon kee tua : ซังคนขี้ตั๋ว
Earn sung khon klai : เอิ้นสั่งคนไกล
Sao kee due : สาวขี้ดื้อ
Kwam lung yung tuen : ความหลังยังเตือน
===== นางเอกหมอลำสาวดอกกระเจียว ชุด 2 =====
Ai si ma soy laew ai kuer ma sum : อ้ายซิมาซ่อยแล้วอ้ายคือมาซ้ำ
Sao ray-noo : สาวเรณู
Sing sorn pua : ซิ่งสอนผัว
Pid gun yon poo tan : ผิดกันย่อนผู้แทน
Tuen jai sao wai roon : เตือนใจสาววัยรุ่น
Mae hang bor kay-ray : แม่ฮ้างบ่เกเร
Lom park poo chai : ลมปากผู้ชาย
Fark jai wai pen nong : ฝากใจไว้เป็นน้อง
Hua aok poo tuk loy : หัวอกผู้ถืกหลอย
Gig kin beer mier kin nam-tar : กิ๊กกินเบียร์เมียกินน้ำตา
===== ลำล่อง =====
อัศจรรย์
ทุกข์ซ้ำเฒ่า
วิญญาณสะอื้น
ยากนำมูล
คิดได้บัดใกล้ตาย
ลูกด้านหลานดื้อ
ห่วงนำหลาน
ผัวเจ้าชู้
ไม้สอนขวาน
===== ลำลาว =====
ลำผู้ไท
ลำคอนสะหวัน
ลำซิ่งหัวดอนตาล
ลำผญาซิ่ง
== อ้างอิง ==
นักดนตรีหมอลำ
นักร้องลูกทุ่งหญิงชาวไทย
นักร้องหญิงชาวไทย
บุคคลจากจังหวัดมุกดาหาร
นพพร ซิลเวอร์โกลด์
สมเด็จพระราชาธิบดีสุลต่านซะอีด บิน เตมัวร์

สมเด็จพระราชาธิบดีสุลต่านซะอีด บิน เตมัวร์ (Said bin Taimur; سعيد بن تيمور) ทรงเป็นสุลต่านแห่งมัสกัตและโอมาน (ประเทศโอมานในปัจจุบัน) ครองราชย์ระหว่างปี ค.ศ. 1932–1970
สมเด็จพระราชาธิบดีสุลต่านซะอีด บิน เตมัวร์เสด็จพระราชสมภพเมื่อวันที่ 13 สิงหาคม ค.ศ. 1910 ทรงเป็นพระราชโอรสของสมเด็จพระราชาธิบดีสุลต่านเตมัวร์ บิน เฟซาล (Taimur bin Feisal) กับพระนางซัยยิดา ฟะติมะ บินต์ อาลี อัล-ซะอีด (Sayyida Fatima bint 'Ali Al-Sa'id) ทรงขึ้นครองราชย์ต่อจากพระราชบิดาเมื่อวันที่ 10 กุมภาพันธ์ ค.ศ. 1932 พระองค์พัฒนาประเทศให้ทันสมัยขึ้นด้วยใช้เงินจากการค้าขายปิโตรเลียม ต่อมาพระองค์ทรงขัดแย้งกับอิหม่ามกาลิบ บิน อาลี (Ghalib bin Ali) ผู้นำทางศาสนาของโอมานซึ่งตั้งตนเองเป็นสุลต่านเช่นกัน กาลิบ บิน อาลีก่อกบฏในปี ค.ศ. 1955 แต่ถูกปราบโดยกองทัพโอมานและสหราชอาณาจักร อย่างไรก็ตาม สุลต่านซะอิดถูกซาอุดีอาระเบียและอียิปต์กดดันเนื่องจากสองประเทศนี้สนับสนุนอิหม่ามกาลิบและมองว่าการแทรงแซงของสหราชอาณาจักรนั้นเป็นสิ่งที่ขัดกับแนวคิดชาตินิยมอาหรับ ดังนั้นในปี ค.ศ. 1957 ซาอุดีอาระเบียและอียิปต์จึงสนับสนุนให้อิหม่านกาลิบก่อกบฏอีกครั้ง แต่ก็ถูกปราบลงในอีกสองปีต่อมา อิหม่ามกาลิบตัดสินใจลี้ภัยในประเทศซาอุดีอาระเบียจนกระทั่งเสียชีวิต
ในปี ค.ศ. 1958 สุลต่านซะอีดทรงขายเมืองกวาดาร์ (Gwadar) ให้แก่ประเทศปากีสถาน ด้วยมูลค่า 3 ล้านดอลลาร์สหรัฐ ต่อมาระหว่างปี ค.ศ. 1962–1976 เกิดเหตุการณ์กบฏในจังหวัดโดฟาร์ (Dhofar Rebellion) และมีความพยายามในการลอบปลงพระชนม์สุลต่านซะอีด ซึ่งส่งผลให้ในช่วงปลายรัชกาล สุลต่านซะอีดทรงมีพระสติฟั่นเฟือน ในวันที่ 23 กรกฎาคม ค.ศ. 1970 กอบูส บิน ซะอีด พระราชโอรสได้ปลดพระองค์ออกจากตำแหน่งประมุขและเนรเทศพระองค์ไปประทับที่กรุงลอนดอน สหราชอาณาจักร สุลต่านซะอีดเสด็จสวรรคตในปี ค.ศ. 1972 พระบรมศพถูกฝังที่สุสานบรูควูด (Brookwood Cemetery) ในมณฑลเซอร์รีย์ ต่อมาพระบรมศพถูกเคลื่อนย้ายกลับมายังประเทศโอมานและถูกฝังที่สุสานหลวงในกรุงมัสกัต
== อ้างอิง ==
พระมหากษัตริย์โอมาน
ประเทศโอมาน
อรรถพล ประเสริฐยิ่ง

อรรถพล ประเสริฐยิ่ง  (13 กันยายน พ.ศ. 2502 - 31 กรกฎาคม พ.ศ. 2558)   หรือรู้จักกันในนาม  อู๋ แมคอินทอช เป็นนักร้อง-นักแต่งเพลง , โปรดิวเซอร์เพลง นักแสดง และอีกทั้งเป็นที่รู้จักในบทบาทอดีตมือคียบอร์ดและนักร้องนำของวงดนตรี แมคอินทอช ในช่วงทศวรรษ 1980 มีผลงานที่เป็นที่รู้จักเพลง ลมหายใจแห่งความคิดถึง, ช้ำ, ห่างไกล, เพื่อนร่วมทาง, เส้นขนาน, ทำไม, ลองคิดดู ฯลฯ ปัจจุบันเสียชีวิตแล้วเมื่อวันที่ 31 กรกฎาคม พ.ศ. 2558 จากอาการเส้นเลือดในสมองแตก หลังเข้ารับการรักษาตัวที่โรงพยาบาลสมิติเวช สุขุมวิท เมื่อคืนวันที่ 30 กรกฎาคม เนื่องจากมีอาการความดันโลหิตสูง
== ผลงานอัลบั้ม ==
วงแมคอินทอช
ผมอยากดัง (พ.ศ. 2524)
ใจสยิว (พ.ศ. 2525)
วันวานยังหวานอยู่ (พ.ศ. 2526)
วันนี้ยังมีเธอ (พ.ศ. 2526)
ซึ่งกันและกัน (พ.ศ. 2527)
อัลบั้มเดี่ยว (เท่าที่รวบรวมมาได้)
YOU'VE GOT A FRIEND (ผลงานเพลงสากล) (พ.ศ. 2531)
คนคุ้นเคย (พ.ศ. 2531)
CLASSIC BOOM (ผลงานเพลงสากล) (พ.ศ. 2534)
เติมอดีต (นำเพลงเก่าในอดีตมาขับร้องใหม่ , เพลงแต่งใหม่อีก 3 เพลง) (พ.ศ. 2535)
อัลบั้มเพลงคู่
18 กะรัต ชุดที่ 1 , 2 (พ.ศ. 2528)
เพลงรักคู่โลก (พ.ศ. 2528)
อู๋ + เอ๋ เพลงคู่ ซูเปอร์คลาสสิค (ร่วมกับ พัชรา แวงวรรณ) (พ.ศ. 2533)
อัลบั้มอื่น ๆ
18 กะรัต ชุดพิเศษ (ร้องเพลง รักร้าง) (พ.ศ. 2529)
== ผลงานภาพยนตร์ ==
วันวานยังหวานอยู่ รับบท อู๋ (พ.ศ. 2526)
วันนี้ยังมีเธอ รับบท อู๋ (พ.ศ. 2526)
สยามสแควร์ รับบท อรรถ (พ.ศ. 2527)
ตะวันยิ้มแฉ่ง รับบท อู๋ (พ.ศ. 2528)
== แหล่งข้อมูลอื่น ==
http://70-90memory.blogspot.com/2015/11/blog-post_9.html
http://www.thairath.co.th/content/515571
บุคคลที่เกิดในปี พ.ศ. 2502
บุคคลที่เสียชีวิตในปี พ.ศ. 2558
นักร้องชายชาวไทย
นักแต่งเพลงชาวไทย
โปรดิวเซอร์เพลง
นักแสดงชายชาวไทย
ศิลปินสังกัดนิธิทัศน์ โปรโมชั่น
ศิลปินสังกัดจีเอ็มเอ็ม แกรมมี่
บุคคลจากโรงเรียนสวนกุหลาบวิทยาลัย
บุคคลจากคณะเศรษฐศาสตร์ มหาวิทยาลัยธรรมศาสตร์
นาซีกูริฮ์

นาซีกูริฮ์ (nasi gurih) เป็นข้าวนึ่งหุงกับกะทิและเป็นอาหารพิเศษในอาเจะฮ์ อินโดนีเซีย ชื่ออาหารนี้แปลตรงตัวว่า "ข้าวชุ่ม" ในภาษาอาเจะฮ์และภาษาอินโดนีเซีย ซึ่งหมายถึงข้าวที่หุงด้วยกะทิและเครื่องเทศ ใส่ตะไคร้ ใบแกง (Cinnamomum tamala) และใบเตยหอม กินกับหอมเจียว เต้าเจี้ยว ซัมบัล กรูปุก ปลาผัดพริก กุ้งผัดพริก ไก่ทอด เด็นเด็ง และเปอร์เกอเด็ล
นาซีกูริฮ์มีลักษณะคล้ายกับอาหารอื่นในอินโดนีเซีย เช่นนาซีเลอมักในหมู่เกาะรีเยา มาเลเซีย บรูไน และสิงคโปร์ นาซีอูดุกในจาการ์ตา
==อ้างอิง==
==แหล่งข้อมูลอื่น==
Aceh nasi gurih recipe 
อาหารอินโดนีเซีย
อาหารจากข้าว
อาหารจากกะทิ
จังหวัดอาเจะฮ์
เคโซงปูติ

เคโซงปูติ (kesong putî) เป็นเนยแข็งชนิดหนึ่งในฟิลิปปินส์ ชื่อมาจากภาษาตากาล็อก แปลตรงตัวว่า "เนยขาว" เป็นเนยสีขาว นุ่ม ทำจากนมควายที่ไม่ได้สกัดไขมันออก เกลือ และเรนเนต เมื่อเปรียบเทียบกับเนยแข็งชนิดอื่น เคโซงปูติมีลักษณะนุ่ม รสเค็มเล็กน้อย แบบที่ผลิตเพื่อการค้าจะมีรสเปรี้ยวเล็กน้อยเพราะใช้น้ำส้มสายชูแทนเรนเนต ต้นกำเนิดอยู่ที่จังหวัดบูลาคัน เซบู ลากูนา และซามาร์ ในฟิลิปปินส์นิยมกินเป็นอาหารเช้ากับขนมปังพื้นบ้านที่อบใหม่ ๆ เรียกปันเดซัล
==อ้างอิง==
อาหารฟิลิปปินส์
เนยแข็ง
สาธารณรัฐฮาวาย

สาธารณรัฐฮาวาย เป็นชื่ออย่างเป็นทางการของรัฐบาลสาธารณรัฐที่ปกครองฮาวายตั้งแต่ 4 กรกฎาคม พ.ศ. 2437 เมื่อรัฐบาลเฉพาะกาลแห่งฮาวายสิ้นสุดลง และ 12 สิงหาคม พ.ศ. 2441 เมื่อข้อมติแผ่นดินใหม่ของรัฐสภาแห่งสหรัฐอเมริกาได้รับการยอมรับในฮาวาย มีผลทำให้ฮาวายถูกผนวกเข้าเป็นส่วนหนึ่งของสหรัฐอเมริกา และกลายสภาพเป็นดินแดนของสหรัฐอเมริกา (ข้อมติแผ่นดินใหม่ที่ผ่านความเห็นชอบในรัฐสภาแห่งสหรัฐอเมริกาเมื่อวันที่ 7 กรกฎาคม พ.ศ. 2441) ดินแดนฮาวายได้รับการยอมรับอย่างเป็นทางการจนถึง 14 มิถุนายน พ.ศ. 2443
ราชอาณาจักรฮาวายถูกล้มล้างในปีพ.ศ. 2436 โดยการรัฐประหารซึ่งได้รับการสนับสนุนจากต่างประเทศและกองทัพสหรัฐอเมริกา สาธารณรัฐฮาวายนำโดยคนเชื้อสายยุโรปเช่นเดียวกับแซนฟอร์ด บี ดอลและลอร์ริน เอ เทอร์สตัน ผู้ซึ่งมีชาติกำเนิดในราชอาณาจักรฮาวายและพูดภาษาฮาวาย แต่มีความแข็งแกร่งทางการเงินการเมืองและความสัมพันธ์ในครอบครัวกับประเทศสหรัฐอเมริกา ดอลเป็นอดีตสมาชิกของสภานิติบัญญัติแห่งราชอาณาจักรจากโคเลา เกาะคาไวและผู้พิพากษาของศาลฎีกาแห่งราชอาณาจักรและเขาได้รับการแต่งตั้งจากเทอร์สตันผู้ที่ทำหน้าที่เป็นรัฐมนตรีว่าการกระทรวงมหาดไทยภายใต้พระเจ้าคาลาคาอัวแห่งฮาวาย นำไปสู่ความพยายามวิ่งเต้นในวอชิงตันดีซีเพื่อรักษาความปลอดภัยของฮาวายจากการผนวกโดยประเทศสหรัฐอเมริกา
==อ้างอิง==
รัฐสิ้นสภาพในเขตโอเชียเนีย
สาธารณรัฐฮาวาย
ฮ
ประวัติศาสตร์ฮาวายในบุพรัฐภาพ
ฮ
แซนฟอร์ด บี. โดล

แซนฟอร์ด แบลลาร์ด โดล (23 เมษายน พ.ศ. 2387 - 9 มิถุนายน พ.ศ. 2469) เป็นทนายความและนักกฎหมายในหมู่เกาะฮาวายในตอนที่เป็นราชอาณาจักร รัฐในอารักขา สาธารณรัฐ และดินแดน ศัตรูของพระบรมวงศานุวงศ์ฮาวายและเพื่อนของชนชั้นชุมชนผู้อพยพ โดลสนับสนุนความเป็นตะวันตกของรัฐบาลฮาวายและวัฒนธรรม หลังจากการล้มล้างสถาบันพระมหากษัตริย์ เขาทำหน้าที่เป็นประธานาธิบดีฮาวายจนกระทั่งรัฐบาลของเขาประสบความสำเร็จในการผนวกฮาวายเข้าเป็นส่วนหนึ่งของสหรัฐอเมริกา
==ประธานาธิบดีแห่งสาธารณรัฐ==

ลอร์ริน เอ. เทิร์สตัน สมัครชิงตำแหน่งประธานาธิบดีของสาธารณรัฐ แต่โดลได้รับเลือกให้เป็นผู้นำรัฐบาลแทน โดลได้ทำหน้าที่เป็นประธานาธิบดีคนแรกและคนเดียวจากพ.ศ. 2437 ถึงพ.ศ. 2443 โดลได้แต่งตั้งเทอร์สตันเพื่อไปพยายามวิ่งเต้นในกรุงวอชิงตันดีซีและผนวกฮาวาย โดลประสบความสำเร็จในฐานะนักการทูต ประเทศที่ได้ให้การยอมรับราชอาณาจักรฮาวายยังได้ให้การยอมรับสาธารณรัฐทุกประเทศ
รัฐบาลของโดลต้องประสบกับปัญหา หลายคนพยายามที่จะฟื้นคืนสถาบันพระมหากษัตริย์รวมถึงการกบฏติดอาวุธเมื่อวันที่ที่ 24 มกราคม พ.ศ. 2438 คณะปฏิวัติ นำโดยรอเบิร์ต วิลเลียม วิลคอกซ์ และผู้สมรู้ร่วมคิดอื่น ๆ ถูกจับและถูกตัดสินประหารชีวิต ต่อมาสมเด็จพระราชินีนาถทรงสละราชสมบัติและสาบานว่าจะจงรักภักดีต่อสาธารณรัฐฮาวายในเดือนกุมภาพันธ์ ในขณะที่ภายใต้การจับกุมพระองค์เขียนว่า "ข้าพเจ้าขอทำอย่างเต็มที่และยอมรับอย่างแจ่มแจ้งและประกาศว่ารัฐบาลของสาธารณรัฐฮาวายเป็นเพียงรัฐบาลเดียวที่ถูกต้องตามกฎหมายของหมู่เกาะฮาวาย และช่วงปลายสถาบันพระมหากษัตริย์มาถึงในที่สุดและสิ้นสุดลงตลอดไป และไม่ขอให้ความถูกต้องตามกฎหมายหรือที่เกิดขึ้นจริงใด ๆ ที่มีผลบังคับใช้หรือผลใด ๆ"
==อ้างอิง==
ประธานาธิบดีฮาวาย
ประชาชนราชอาณาจักรฮาวาย
ประมุขแห่งรัฐสิ้นสภาพ
ประธานาธิบดีฮาวาย

ประธานาธิบดีฮาวาย เป็นตำแหน่งของประมุขแห่งรัฐและหัวหน้ารัฐบาลของสาธารณรัฐฮาวาย ตำแหน่งนี้ได้รับการสถาปนาขึ้นเมื่อ 4 กรกฎาคม พ.ศ. 2437 แทนตำแหน่งพระมหากษัตริย์ฮาวาย ภายหลังการล้มล้างราชอาณาจักรฮาวาย และตำแหน่งนี้สิ้นสุดลงเมื่อ 14 มิถุนายน พ.ศ. 2443 หลังสหรัฐอเมริกาผนวกฮาวายเข้าเป็นส่วนหนึ่งของสหรัฐ และแปรสภาพกลายเป็นดินแดนฮาวาย
==อำนาจหน้าที่==
ประธานาธิบดีฮาวายเป็นประมุขแห่งรัฐและหัวหน้ารัฐบาลของสาธารณรัฐ รัฐธรรมนูญกำหนดว่าประธานาธิบดีจะดำรงตำแหน่งหกปีและระบุว่าบุคคลไม่สามารถที่จะได้รับการเลือกตั้งสองสมัยติดต่อกันในการดำรงตำแหน่ง ประธานาธิบดีมีอำนาจในการยับยั้งกฎหมายซึ่งอาจจะถูกลงมติโดยสองในสามของจำนวสมาชิกสภานิติบัญญัติ และยังเป็นผู้บัญชาการทหารของกองทัพฮาวาย ประธานาธิบดีได้รับการแต่งตั้งขึ้นอยู่กับการเลือกตั้งในวุฒิสภา สมาชิกของคณะรัฐมนตรีของเขา สมาชิกคณะรัฐมนตรีได้รับการพิจารณาเลือกจากสภานิติบัญญัติที่พวกเขาสามารถมีส่วนร่วมในการดำเนินการ แต่ไม่สามารถลงคะแนนตามที่พวกเขาไม่ได้เลือกสมาชิกสภานิติบัญญัติ ถ้าตำแหน่งประธานาธิบดีว่างลง รัฐมนตรีว่าการกระทรวงการต่างประเทศจะทำหน้าที่เป็นรักษาการประธานาธิบดีจนกว่ารัฐสภาจะลงมติเลือกผู้สืบทอด
มาตรา 23 ของรัฐธรรมนูญ พ.ศ. 2437 แซนฟอร์ด บี. โดล เป็นประธานาธิบดีคนแรกของสาธารณรัฐ นอกจากนี้เขายังเป็นประธานาธิบดีเพียงคนเดียวของประเทศก่อนที่จะถูกผนวกเข้าเป็นดินแดนของสหรัฐอเมริกาในปี พ.ศ. 2443 และโดลกลายเป็นผู้ว่าการคนแรก
==รายนามประธานาธิบดีฮาวาย==
{| border="1" cellpadding="4" cellspacing="1" style="margin: 1em 1em 1em 0; background: #f9f9f9; border: 1px #aaa solid; text-align:center; border-collapse: collapse; font-size: 90%;"
|- style="background:"
| colspan="6" align="center"| สาธารณรัฐฮาวาย
|- style="background:#cccccc"
| width=3%| # || width=15%| รูป || width=35%| รายนาม (เกิด-เสียชีวติ) || width=16%| เริ่มวาระ || width=16%| สิ้นสุดวาระ || width=15%| พรรคการเมือง
|- style="background:#f9f9f9"
| bgcolor=""| 1 || 75px || แซนฟอร์ด บี. โดล  (23 เมษายน พ.ศ. 2387 - 9 มิถุนายน พ.ศ. 2469) || 4 กรกฎาคม พ.ศ. 2437 || 14 มิถุนายน พ.ศ. 2443 || พรรคสาธารณรัฐ
|}
==อ้างอิง==
 
สาธารณรัฐฮาวาย
ฮาร์วีย์ มิลก์

ฮาร์วี่ย์ เบอร์นาร์ด มิลก์ (Harvey Milk; 22 พฤษภาคม 1930 – 27 พฤศจิกายน 1978) เป็นนักการเมืองชาวอเมริกันคนแรกที่เปิดเผยว่าเป็นเกย์ เขาเกิดและโตที่นิวยอร์กแต่ต่อมาย้ายมาอยู่ที่ซานฟรานซิสโกเปิดร้านขายกล้องถ่ายรูปในย่านแคสโตร กับแฟนหนุ่มสกอตต์ สมิธ ในช่วงต้นปี ค.ศ. 1970 เป็นคดีที่รัฐบาลโดนจับได้ว่าเข้าไปจารกรรมข้อมูลของคู่แข่งฝ่ายตรงข้าม ทำให้ประธานาธิบดีริชาร์ด นิกสันต้องลาออก มิลก์จึงลงสมัครชิงเก้าอี้สภาที่ปรึกษาของเมืองและตำแหน่งทางการเมืองอื่นอีกหลายครั้ง แต่ก็ไม่ประสบความสำเร็จจนในปี ค.ศ. 1977 เขาได้รับเลือกให้เข้าไปนั่งในสภาที่ปรึกษาแห่งซานฟรานซิสโก
หลังจากดำรงตำแหน่งทางการเมืองมาระยะหนึ่ง เขาได้มีเรื่องบาดหมางกับแดน ไวท์คู่แข่งทางการเมืองที่เกลียดเกย์ ทำให้มิลก์ถูกไวท์ยิงในระยะเผาขนจนเสียชีวิตกับนายกเทศมนตรีซานฟรานซิสโก วิกเตอร์ การ์เบอร์
แม้จะเป็นช่วงเวลาสั้นๆ ของเขาในการเมือง แต่มิลก์ได้กลายเป็นไอคอนมรณสักขีในชุมชนเกย์ซานฟรานซิสโก ในปี ค.ศ. 2002 เขาถูกเรียกว่า "บุคคลที่มีชื่อเสียงมากที่สุดและสำคัญมากที่สุดของกลุ่มบุคคลที่มีความหลากหลายทางเพศ ตั้งแต่การเลือกตั้งที่เคยมีมาในสหรัฐ" หลังจากเสียชีวิต ในปี ค.ศ. 2009 มิลก์ได้รับเครื่องอิสริยาภรณ์เหรียญอิสรภาพประธานาธิบดี
== อ้างอิง==
== หมายเหตุ ==
== แหล่งข้อมูลอื่น ==
Harvey Milk Foundation
Official Harvey Milk Day Website 
The James C. Hormel Gay & Lesbian Center at the San Francisco Public Library  holds the Harvey Milk Archives–Scott Smith Collection.
Harvey Milk photo history by Strange de Jim, with photos by Daniel Nicoletta
Harvey Milk, Second Sight: Personal Photographs
Significant collection of photographs and Milk history 
Harvey Milk City Hall Memorial Organization dedicated to placing a bust of Harvey Milk in San Francisco's City Hall.
The Gay, Lesbian, Bisexual, Transgender Historical Society Holds artifacts of Milk, including the suit he was wearing when shot by Dan White
Harvey Milk Center for the Arts 
Harvey Milk: What His Presidential Medal of Freedom Means to All Americans by Chuck Wolfe
The Unknown Adventures of Harvey Milk in Dallas  by Vince Emery
บุคคลที่เกิดในปี พ.ศ. 2473
บุคคลที่เสียชีวิตในปี พ.ศ. 2521
ผู้ได้รับอิสริยาภรณ์เหรียญแห่งอิสรภาพของประธานาธิบดี
ฮาร์วี่ย์ มิลค์
พรรคริพับลิกัน (สหรัฐ)
ศิษย์เก่าจากมหาวิทยาลัยอัลบานี
ชายรักร่วมเพศชาวอเมริกัน
นักการเมืองที่มีความหลากหลายทางเพศ
เอฟเอ็ม (อีพี)

เอฟเอ็ม (FM) เป็นมินิอัลบั้มหรืออีพีชุดที่สามของเครยอนป๊อป เกิร์ลกรุปสัญชาติเกาหลีใต้ในสังกัดโครมเอนเตอร์เทนเมนต์และโซนีมิวสิก
==ที่มา==
เป็นผลงานแรกหลังจากที่ผลงานชุดที่แล้ว Uh-ee ออกมาได้หนึ่งปี โดยได้ซินซาดงไทเกอร์ โปรดิวเซอร์และนักแต่งเพลงชื่อดัง ผู้เป็นโปรดิวเซอร์และผู้เขียนเนื้อเพลง Roly Poly ของที-อารา ซึ่งเป็นแรงบันดาลใจให้ ฮวาง ฮย็อน ชาง ประธานโครมเอนเตอร์เทนเมนต์ก่อตั้งบริษัทขึ้นมาและเป็นผู้ปลุกปั้นเครยอนป๊อปในเวลาต่อมา  เป็นผู้เขียนเนื้อให้ ออกเผยแพร่ในวันที่ 27 มีนาคม ค.ศ. 2015
เอฟเอ็ม ถูกนำไปแสดงครั้งแรกในงาน K-Pop Night Out at SXSW  ที่ออสติน รัฐเท็กซัส สหรัฐอเมริกา ในวันที่ 19 มีนาคม ปีเดียวกัน และกลับไปแสดงครั้งแรกที่เกาหลีใต้ ที่เขตทงแดมุน ในวันที่ 21 มีนาคม ปีเดียวกัน และตามมาด้วยการเต้นแบบกองโจรที่มยองดง, ฮงแด และโคเอ็กซ์ และแสดงครั้งแรกผ่านทางโทรทัศน์ในรายการเอ็ม! เคาท์ดาวน์ ในวันที่ 26 มีนาคม ปีเดียวกัน


โดยชุดนี้มีทั้งหมด 3 เพลง เอฟเอ็มซึ่งเป็นเพลงโปรโมตได้ซินซาดงไทเกอร์และมอนสเตอร์เฟกเทอรีเป็นผู้แต่ง โดยมีธีมแบบ "นักรบหญิง" ด้วยการแต่งกายแบบขบวนการห้าสีหรือมาสก์ไรเดอร์ รวมถึงเซเลอร์มูน และมิวสิกวิดีโอก็ยังถ่ายทำด้วยท่าปล่อยพลัง รวมทั้งการยืนบนภูเขาหิน แล้วมีระเบิดควัน 5 สีจากด้านหลังอีกด้วย รวมถึงได้บอร์นอัส สมาชิกเค-มัชมารับบทเป็นหน้ากากทักซิโด้ ซึ่งเป็นคนรักของเซเลอร์มูนอีกด้วย
คำว่า "เอฟเอ็ม" เป็นแสลงในภาษาเกาหลี มาจากคำว่า "Field Manual" มีความหมายถึง ผู้ชายที่ทำตัวอยู่แต่ในกฏของตัวเองอย่างเคร่งครัด ไม่ออกนอกกฏเด็ดขาด แต่เป็นในแนวทางที่ไม่ดี
==รายชื่อเพลง==
==ชาร์ต==
===ชาร์ตประจำสัปดาห์===
==อ้างอิง==
อัลบั้มเพลงของเครยอนป๊อป
อัลบั้มเพลงในปี พ.ศ. 2557
อัลบั้มเพลงภาษาเกาหลี
พัชราภรณ์ สิทธิศาสตร์

พัชราภรณ์ สิทธิศาสตร์  เป็นนักกีฬาวอลเลย์บอลหญิง ผู้ทำหน้าที่ในตำแหน่งบอลหัวเสา ปัจจุบันเล่นให้กับนครราชสีมา คิวมินซี วีซี และเป็นนักกีฬาทีมชาติไทย
== ผลงาน ==
===ทีมสโมสร===
2015-16 ไทยแลนด์ลีก – 16px รองชนะเลิศ, กับ สุพรีม-ชลบุรี
2016 ไทยเดนมาร์คซูเปอร์ลีก – 16px รองชนะเลิศ, กับ สุพรีม-ชลบุรี
2016 วีทีวีอินเตอร์เนชันแนลคัพ - 16px ชนะเลิศ, กับ สุพรีม-ชลบุรี
2016-17 ไทยแลนด์ลีก - 16px ชนะเลิศ กับ สุพรีม ชลบุรี อีเทค
2017 ไทยเดนมาร์คซูเปอร์ลีก - 16px ชนะเลิศ กับ สุพรีม ชลบุรี อีเทค
2017 ชิงแชมป์สโมสรเอเชีย (คาซัคสถาน) - 16px ชนะเลิศ กับ สุพรีม ชลบุรี อีเทค
2017-2018 วอลเลย์บอลหญิงไทยแลนด์ลีก 2017-18 16pxชนะเลิศ กับสุพรีม ชลบุรี อีเทค
2018 ชิงแชมป์สโมสรเอเชีย (คาซัคสถาน) - 16px ชนะเลิศ กับ สุพรีม ชลบุรี อีเทค
2018-2019 ไทยแลนด์ลีก – 16px รองชนะเลิศ, กับ สุพรีม-ชลบุรี
2019 ไทยเดนมาร์คซูเปอร์ลีก - 16px ชนะเลิศ กับ สุพรีม ชลบุรี อีเทค
2019 ชิงแชมป์สโมสรเอเชีย (จีน)– 16px รองชนะเลิศ, กับ สุพรีม-ชลบุรี
2019-20  ไทยแลนด์ลีก 16pxชนะเลิศ กับสุพรีม ชลบุรี อีเทค
== ทีมชาติ ==
===ชุดอายุไม่เกิน 23 ปี===
2015 ชิงแชมป์เอเชีย – เหรียญเงิน เหรียญเงิน
2015 ชิงแชมป์โลก – อันดับที่ 8
== อ้างอิง ==
==แหล่งข้อมูลอื่น==
FIVB Biography
บุคคลที่เกิดในปี พ.ศ. 2539
บุคคลที่ยังมีชีวิตอยู่
บุคคลจากจังหวัดกาฬสินธุ์
นักวอลเลย์บอลหญิงชาวไทย
นักกีฬาทีมชาติไทย
ผู้เล่นสโมสรวอลเลย์บอลสุพรีม ชลบุรี
ผู้เล่นสโมสรวอลเลย์บอลหญิงนครราชสีมา
ฉัตรเพชร ศิษย์หมอเส็ง

ฉัตรเพชร ศิษย์หมอเส็ง มีชื่อจริงว่า บัวผัน คำรัญ เกิดเมื่อวันที่ 29 กันยายน 2533 ที่ จังหวัดร้อยเอ็ด
== ประวัติ ==
ฉัตรเพชรชกมวยไทยมาก่อนใช้ชื่อว่า เขาทรายน้อย ก.กันต์แตน ขึ้นชกมากกว่าร้อยครั้งถือว่าชกมวยไทยมายังโชกโชน ขึ้นชกมวยสากลอาชีพครั้งแรกเมื่อ 9 สิงหาคม พ.ศ. 2554 แพ้คะแนน น้องแชมป์ อิมิเนนท์แอร์ จากนั้น เดินทางไปชกกับมวยสร้างของญี่ปุ่นอีก 2 ครั้ง ซึ่งครั้งหนึ่งเป็นการชกแพ้น็อค มัลคอร์ม ทูนาเกา อดีตแชมป์โลกรุ่นฟลายเวท WBC ชาวฟิลิปปินส์ด้วย หลังจากนั้น ฉัตรเพชรชกชนะโดยตลอด จนได้รับการสนับสนุนให้ชกเพื่อเข้าอันดับโลก จนกระทั่งวันที่ 4 เมษายน 2557 จึงมีโอกาสชิงแชมป์ PABA รุ่นซูเปอร์ฟลายเวท 115 ปอนด์ กับ ดิกกี้ แอมทีรัน นักชกชาวอินโดนีเซีย ผลปรากฏว่า ฉัตรเพชร ศิษย์หมอเส็ง เป็นฝ่ายชนะน็อคไปได้ในยกที่ 2 และป้องกันตำแหน่งไว้ได้ถึง 10 ครั้ง ก่อนที่ฉัตรเพชรจะประสบอุบัติเหตุจนต้องแขวนนวมไปอย่างน่าเสียดาย
==เกียรติประวัติ==
แชมป์ PABA รุ่นซูเปอร์ฟลายเวท
* ชิง, 4 เมษายน 2557 ชนะน็อคยกที่ 2 ดิกกี้ แอมทีรัน  ที่ อนุสรณ์จักรี (เขาแก่นจันทร์) ร.1 จังหวัดราชบุรี
* ป้องกันแชมป์ครั้งที่ 1, 13 มิถุนายน 2557 ชนะน็อคยกที่ 2 รอมนิค มาร์กอส  ที่ มหาวิทยาลัยกรุงเทพธนบุรี
* ป้องกันแชมป์ครั้งที่ 2, 23 กันยายน 2557 ชนะน็อคยกที่ 4 เอนิส เซอุนฟิน (อินโดนีเซีย) ที่ อยุธยาพาร์ค จังหวัดพระนครศรีอยุธยา
* ป้องกันแชมป์ครั้งที่ 3, 5 ธันวาคม 2557 เสมอ เฟอร์นันโด โอคอน (ฟิลิปปินส์) ที่ สนามหลวง กรุงเทพมหานคร
* ป้องกันแชมป์ครั้งที่ 4, 23 มีนาคม 2558 เสมอโดยทางเทคนิคยกที่ 2 แมคเครีย แกนไดออนโค (ฟิลิปปินส์) ที่ อยุธยาเดอะโซไซตี้รีสอร์ท จังหวัดพระนครศรีอยุธยา
* ป้องกันแชมป์ครั้งที่ 5, 8 พฤษภาคม 2558 ชนะคะแนน เอสปินอส ซาบู (อินโดนีเซีย) ที่ ตลาดทิพย์เกสรพลาซ่า อำเภอบางพลี จังหวัดสมุทรปราการ
* ป้องกันแชมป์ครั้งที่ 6, 27 กรกฎาคม 2558 ชนะน็อคยกที่ 3 บิมโบ้ นาซิโอนาเลส (ฟิลิปปินส์) ที่ สนามหลวง กรุงเทพมหานคร
* ป้องกันแชมป์ครั้งที่ 7, 18 กันยายน 2558 ชนะคะแนน เจตลี่ พูริซิม่า (ฟิลิปปินส์) ที่ มหาวิทยาลัยกรุงเทพธนบุรี
* ป้องกันแชมป์ครั้งที่ 8, 27 พฤศจิกายน 2558 ชนะน็อคยกที่ 6 บายู ปาลู่ (อินโดนีเซีย) ที่ โรงเรียนรัตนโกสินทร์สมโภชน์ลาดกระบัง กรุงเทพมหานคร
* ป้องกันแชมป์ครั้งที่ 9, 4 มีนาคม 2559 ชนะน็อคยกที่ 4 อีวาน เคย์ (อินโดนีเซีย) ที่ บริเวณโรงแรมสยามพาราไดซ์เอ็นเตอร์เทนเมนท์ ถนนงามวงศ์วาน กรุงเทพมหานคร
* ป้องกันแชมป์ครั้งที่ 10, 23 มิถุนายน 2559 ชนะน็อคยกที่ 3 ทอมมี่ ซีรัน (อินโดนีเซีย) ที่ โรงเรียนสตรีวัดมหาพฤฒาราม เขตบางรัก กรุงเทพมหานคร
==ชื่ออื่น==
เขาทรายน้อย ก.กันต์แตน (มวยไทย)
==อ้างอิง==
สถิติการชก
แชมป์ PABA
นักมวยสากลชาวไทยรุ่นซูเปอร์ฟลายเวท
บุคคลจากจังหวัดร้อยเอ็ด